UM 




MEÐ MYNDUM 



EPTIR 

SIGURÐ MÁLARA GUÐMUNDSSON. 



BÚIÐ HEFIB'TJNDIB I'IIKNTUN OG ÚTGEFJl) 

6UÐRÚN 6ÍSL&DÓ TTIR. 

1 



Kaupmannahöfn. 

í prentsmiðju S. L. Mttllcrs. 

1878. 



UM 

LENZKAN FALDBÚNÍi 

MEÐ MYNDUM 



EPTIR 

SIGURÐ MÁLARA GUÐMUNDSSON. 



BÚIÐ HEFIR UNDIR PRENTUN OG ÚTGEFIÐ 

GUÐRÚN GÍSLADÓTTIR. 



Kaupmannahöfn. 

í pre n t s m i j u S. L. M ö ller r. 

1878. 



í^essi blöð eru tileinkuð öllum góðum og þjóðlega 
sinnuðum íslenzkum konum í minníng þess, að þær hafa 
nú borið sama búníng í rjett þúsund ár, nær óbreyttan í 
öllum aðalatriðum. (1874). 

Siguröur Guðmundsson. 



Haltu minníng, móðurlác}, þcss manné í hreinu gildi, 

er hefði blóði fegirin fátf hVeríi flékk áf þititim skilcli. 

(Eptir Stgf: Thorsteinsson ; súngið viö gröf Sig- 
urðar málara Gnðmún dssontir). 

Hver sá, cr sjer blöð þessi, uiun þekkja nokkuð til 
höfundftr þeirra, Sigurðar inálara Guðmundssonar, og vita 
að hann lagði hinn mesta áliuga á, að laga hinn íbrna ís- 
lenzka búníng og láta liann eigi leggjast niður, en viðleitni 
hans í þessu tilliti var enginn fyrirtckinii liáttur, sprottinn 
af sjcrvizku, heldur átti hún rót sína í hinni djúpu ætt- 
jarðarást hans og viðkvæinu fegurðartilíinníng; hefir liann 
sjálfur lýst því með orðum þessum, er hann hefir cinhvcrn- 
tíma (Jíklega um 1860) ritað á laust blað og ef til vill hefir 
átt að verða blaðagrcin: 

» Hvert það þjóðmálcfni, er framgengt vcrður, veitir mönn- 
um hug til að reyna að koma ílciru til lciðar; það er því 
varla svo lítið málcfni til, scm á annað borð sigrar, að það 
ekki styrki hið stóra alþjóðlega ætlunarverk, því það upp- 
örfar alla, sem vilja gjöra þaríícgar uppástungur, en vcikir 
krapta þeirra, scm hafa yndi af því, að hæðasl að og hindra 
öll ný fyrirtæki. 

ÍSvona mun það verða með búníngsmálið, þó margir 
álíti það lítið áríðandi eður mcð öllu dþarft; geti mcnn 
komið því fram og fengið fólk til að hugsa um það með 
skynscmi, þá mun þar margt fieira á cptir fara, sem því er 
mcira náskylt cn menn halda; í stuttu niáli, cg hefi ekki 



sjeð aðra hnúta, sem reynandi vævi að losa um í því ástandi 
sem þjóðin or nú, og hygg eg að það sje sá beinasti og 
rjettasti vegur til að lagfæra aimenna fogurðartilíinníng 
ísléndínga, því hjá fátækri þjóð verða menn fyrst að byrja á 
litlu og lielzt almennu, og síðan færir aimenníngur sig upp á 
skaptið af sjálfu sjer. Ef vandloga er aðgætt, þá hefir 
skeytíngarleysið eða rjettara sagt smekkleysið verið sá versti 
eiturormúr og sjúkddmur, sem hjer hefir geisað yfir allt 
land í langan tíma; þótt fáir hafi vcitt því eptirtekt , þá 
hefir einmitt þessi vondi sjúkdómur verið orsök lil flestrá 
meina landsmanna t. d. heilsuleysis , deyfðar og jafnvel 
fátæktar, auk þess sem hann hefir spillt hæíilegleikum 
sálarinnar og drcgið andann niður í saurinn, því saurugar 
hugsanir og saurugur líkami fylgist jafnaðarlega að; um 
það cru flestir samdóma; en hreinn líkami og snotur klæði 
eru fyrirboði hreinnar sálar; það or kynlegt, að, þótt allir 
sjái að dýrin hreinsi saur af sjer og vilji vera sem hreinúst, 
þá skuli margir mcnn standa lægra en dýrin og halda að 
það sjc sjer meðskapað að vera óhreinn; sumir segja jafn- 
vel: »eg held eg verði sáluhólpinn, þótt eg þvoi mjor ekki 
eða kembi«, eins og það væri sáluhjálpinni til fyrirstöðu að 
vera þokkalogur. Eg geng út frá því, að sá maður, sem 
býr sig lireinlega og snyrtilega, fái um leið tilfinníngu fyrir 
fleiru t. d. að hafa góð og hreinleg húsakynni; þar af leiðir 
að hann fær betri heilsu ; sú kona, er elskar mann sinn, 
mun varla þola að sjá hann óhreinan og illa til fara, ef 
hún á annað borð sjálf er vel til fara og hrcinleg; því 
síður mun mega kalla, að nokkur sú móðir elski börn sín, 
sem þolir þá ósjón að sjá þau óhrcin og rifin; það er hið 
mesta og viðbjóðslegasta smekkleysi. Sá sem hofir fengið 
tilfinníngu fyrir því, sem nú var talið, mun varla geta sjeð 
hest sinn, sem er hið fcgursta dýr, illa hirtan, og heldúr 
eigi neinar aðrar skepnur sínar; en sá maður sem fengið 
hefir tilíinníngu fyrir því að ganga sjálfur vel til fara, hafa 

góð og holl húsakynni og hiröa vol skcpnur sínar, hann 
mun ekki longí una því að sjá tún sitt þýft, dumgirt og 
illa ræktað ; af þessu leiðir, að fátækt landsins, sem einkum 
sprettur af öræktinni og illri meðforð á skepnum, or í 
raun og veru komin af smekkleysi; doyfðin og uppburðar- 
lcysið er Hka komið af smekkleysi, þyí sá sem gengur illa 
til fava, fyrirvcrður sig og missir þá djörfung í framgöngu, 
or hann annars mundi hafa, auk þoss sem hann skortir þá 
hvöt til framkvæmda, sem liggur í tilfinníngunni fyrir því, 
scm vel fcr á. En sjcr í lagi er heilsuleysið komið af 
óþrifnaði, en óþrifnaðurinn er eintómt smekkleysi: 

Líkama sinn ræki lýða hvor; 
heilsa er hoddum framar. (Hugsvinnsmál). 

íSumum mun þykja kynlcgt, að maður snúi sjer uær 
l»ví alveg að kvennfólkinu, cn þó mun það vera rjett í alla 
staði, úr því sem nú er að ráða hjer á landi, því konurnar 
hafa þó helzt haft hugann við það, sem vel fer á, enda 
hefir hið fagra sterkari áhrif á skap kvenna en karla, eins 
og annars allt ; en þær gcta haft bæði mjög góð og eins 
skaðleg áhrif á fegurðartilfinníng karlmannsins frá upphafi, 
því þær eru í fyrsta, nákvæmasta sambandi við hann sem 
barn og síðan sem fulltíða. þær eru eins og skapaðar til 
að stjórna öllu innanhúss, og til að gjöra manninum lílið 
unaðsamt bæði með sinni eigin fcgurð og kvennkostum, sem 
og með fegurð og lircinlæti heimilisins; það er því ekki of 
mikið, þótt eg segi, að allri fcgurðartilíinníng landsins sje 
mikil hætta búin, ef konurnar eru smekklausar ; það verður 
okki hrakið som reynslan sýnir, að vjer erum allir meira on 
vjer vitum leiddir af tilfinníngum kvennfólksins«. 

Eins og sjá má á grein þessari skoðaði Sigurður hinn 
íslonzka kvennbúníng bæði sem meðal til að glæða fegurðar- 
tilíinníng manna og smekk, og jafnframt þótti honum það 
vera skylda manna við ættjörðu sína að viðhalda fornum 
þjóðbúníngi, er sumpart var snotur og haganlegur til hvers- 

diigsnota eins og húfubúníngurinn, sumpart tignarlegur og 
skrautmikill viðhafnarbúníngur eins og faldbúníngurinn. 
Um húfubúnínginn fer Sigurður þessum orðum í grein 
einni, er hann hefur ritað: 

•>f>að hefír verið almenut álit hjá öllum þjóðum, er 
hafa haft mikla fegurðartilfmuíng, að þegar búníngurinn er 
sem cinfaklastur J haganlogastur og sem mest samsvarandi 
hinum fagra mannlcga vexti, að því fagrari sje hann. 
Hinn íslenzki húfubúníngnr hefír alla þessa kosti, ef til 
vill fram yfir flesta aðra búnínga; það cr hinum íslenzku 
konum til öóma, að þær hafa fundið upp slíkan búníng; en 
það er undarlegt, að það lífcur út fyrir að allir þcssir kostir 
spilli fyrir þessum fagra búningi, af því monn eigi kunna að 
meta þá; eg vil taka til dæmis, að ein kona sje fríð sýnum 
og haíi fagurt vaxtarlag; það er onginn eíi á, að fegurð 
hennar sýnir sig bezt, þegar hún er sem einfaldast búin; 
þetta er eðlilegt, því þá er ekkert smáílíngur, sem glepur 
fyrir auganu, eða leiðir það frá andlitinu og öðru, sem það 
leitar að; cn hinar, sem fegurðardísirnar hafa lánað minna 
af fcgurð sinni, bera opt skart og litklæði, sjálfsagt til að 
tælá augun frá andlitinu. Eg veit ekki hvaða orsök er til 
þess, að það lítur svo út sem ýmsar konur, hclzt í kaup- 
stöðum og líka sumstaðar annarstaðar, þykist of góðar til 
að bera hinn íslenzka húfubúníng; það kemur, ef tilvill, til 
af því að konur í stórbæjum erlendis bera norðurálfubún- 
ínga ; en ef þær byrja á að líkja eptir þeiin í búníngi, som 
rcyndar getur hjer á landi aldrei orðið nema aflagi og á 
eptir tímanum , þá fer þeim líkt og karlinum, er byrjaði á 
því, að smiða negluna í skipið. Húfubúnínginn ættu allav 
íslcnzkar konur að bera hversdagslega, ungar og gamlar, 
tignar og ótignar; þær eiga að láta sjer þykja virðíngu að 
því að bera sín eigin handaverk utan á sjer, úr því efni, 
sem þær geta veitt sjer í landinu sjálfu, on okki að vilja 
sýna sig meiri háttar cinungis með útlcndu klæðasniði úr 

útlendu efni, því öll framganga þeirra og látbragð mun lýsa 
því, hvort þær eru sannarlega meiri báttar, en ekki klæðin. 
Verið getur að sumir íinni það að húfubúníngnum að hann 
er dökkur, en ef svo er, þá verð eg að benda þeim á, að 
það er svarti liturinn, sem bezt á við hinn íslenzka hör- 
undslit og þessvegna er hann einnig orðinn þjóðlitur l ), og 
þaraðauki er sá litur, eptir allra siðaðra þjóða dómi, sá 
eini, sem ekkert illt verður sagt um, við hvaða tækifæri, 
sem hann cr borinn ; hann á við að bera bæði hversdagslega 
og á hátíöum, í sorg og gleði og við öll tækifæri; en hver 
veit nema að þeim þyki hitt að honum, að hann sje of 
grófur, en þá verð eg aptur að benda þeim á, að hið kvenn- 
lega hörund verður aldrei cins fagurt og þegar menn sjá 
það í samanburði við einföld og nokkuð gróf klæði; nú eru 
sumar konur teknar upp á þeim óþaría að sníða peisurnar 
úr klæði, sem aldrei getur eins fullkomlega lagað sig eptir 
vextinum eða farið eins vel og prjónapeisur ; á mcðan húfan 
er prjónuð, á peisan að vera það líka 2 ). 

Eg vil um leið drepa á uppruna húfubúníngsins ; hin 
íyrsta rót til hans er ekki eldri en frá 17. eða 18. öld; 
peisan er líklega mynduð af hollenzkri treyju, sem var 
nokkuð áþekk; skotthúfan held eg að sje algjörlega íslenzk; 
hún var með allt öðru lagi, þegar þeir elztu menn, sem nú 
lifa, fyrst muna til; þá báru karlmcnn skotthúfu með 
löngu skotti og löngum tvinnaskúf; en konur sem báru 
húfu höfðu hana stóra en mcð litlum skúf, saumuðum úr 
mjóum klæðislengjum, sem þær kölluðu hnappaskúf; þetta 



') það niá enginn raisskilja mig, þótt eg segi að svarti liturinn 
fari vel og að* húfubÚníngurinn eigi að hafá þann lit. Við 
faldbúnínginn getur verið nokkuð öðru niáli að gegna, þvi hann 
er hátíðabúníngur og raá þess vegna vera skrautraikill. 

-) Um lögun húl'ubúuíngsins raá sjá nieira í 17. ári Nýrra Fjelags- 
rita bls. 42 og 43. 



hafa gamlir mcnn sagt mjer. Kvennbúfan hefir án efa 
myndast úr karlmannshúfunni og breyzt smámsaman þangað 
til hún var orðin eins og hún er nú, en úr þessu má hún 
ekki broytast, því nú hefir hún náð sinni mestu fullkomn- 
un, þcgar húri er rjett í laginuV. 

En að því er skautbúnínginn snertir, þá mátti svo að 
orði kveða, að Sigurður væri hrifinn af fogurð hans og fcigri ; 
hann þóttist í honum sjá ímynd þess, er hárin unni Öllu 
framar, hins fagra og svipmikla ættlands síns; hann skoðaði 
ísland sjálft som fyrirmynd búrifngsins, og fér hann um það 
á einum stað svofeldum orðtim : 

»Margar aðrar þjóðir hafa geðþótta ómcnntaðra og 
smekklausra skraddara fyrir fyrirmynd í búníngí sínum , cn 
þ(iir eru alltaf að broyfa til af ávinníngsvon og nota sjer 
tilbreytíngarsýki og heimsku skrílsins, er engari landssið eða 
landsheiður þekkir; en sú staðfasta fyrirmynd, er íslands 
dætur hafa hingað til haft í búníngi sínum, er sá búnírigur, 
ol' skaparinn hefir vcitt móður þeirra«. 

Tilíinníngum sínum fyrir fcgurð íáldbúníngsins hefir 
Sigurður einkum lýst í kvæði því, er hann héfir nefnl, 
Faldafestir og hjer fer á eptir. A scinustu æfiárum 
Sigurðar fóru könur í Beykjávík að hans tilhlutúri að taka 
upp kyrtil sem dansbúníng. Um haun fer Sigurður þess- 
um orðum: 

» Dansbúníngurinn er hvítur að lit og með bláum eða 
svörtum bylgjuuppdrætti allt í kringuiri lníls og crmar og 
ncðan á kyrtlinum. Sá almonni skautbúuíngur er pcrsoní- 
Bseraðlsland á sumrin, cn dansbúníngurinn Island á yeturna ; 
þá er eykonan sjálf hulin snjó, en hið bláa eyjabclti lcggst 
utan að mcginlandi og annesjum henriar og öldurnar leika 
við fætur liennar, eins og blái bylgjuuppdrátturinn ncðan á 
kyrtium dætra hennar; hún sjálf ber fald á höfði, eins og 
þær, með stjörnubauga og norðurljósdregla yfir enninu, líka 
höfuðböndum þeirra. Menn skcmta sjer helzt á veturna, og 

er búníngur sjálfrar cykonunnar þá sú haganlegasta búníngs- 
fyrirmynd fyrir konur og óbrotnust. þenna búníng bar 
Saga, sögudísin 1 ) «. 

Auk þess að færa faldbúnínginn sem næst hinni fornu 
og fögru lögun sinni, lagði Sigurður mikla stund á að upp- 
drættirnir í honum yrðu samkvæmir almennum fegurðar- 
reglum. í því skyni bjó hann til mjög mikið af uppdrátt- 
um, er hann gaf ýmsum konum til að sauma eptir, cins og 
hann einnig hlutaðist til um að silfrið yrði sem fegurst 2 ). 
En er búníngurinn fór að verða almennur, þá var svo opt 
leitað til Sigurðar til að fá uppdrætti, að hann sá að hann 
eigi mundi komast yfir að fullnægja þörfum manna í því 
tilliti, er fram liðu stundir; ennfremur var lionum og ljóst, 
að ef sín missti við, þá mundi vcra hætt við, að uppdrætí- 
irnir allöguðust smámsaman , ef þeir væru hvcrgi til , nema 
tciknaðir með blýant á lausum blöðum. Fyrir því fór hann 
hin scinustu ár æfi sinnar að leitast við að fá uppdrættina 
gefna út; en þareð það var anðsætt, að útgáfan eigi mundi, 
sízt í bráð, gcta borgað sig, þá fóru konur nokkrar í Keykj- 
avík vorið 1874 að reyna að safna samskottim til þess, og 
átti Sigurður að taka við þeim; en er hans missti við um 
sumarið, þá var og samskotunum lokið; veit eg eigi til að 
þau hafi orðið meiri cn 20 kr., frá húsfrú Jóhönnu Kjerúlf 
á Skriðuklaustri , er eg afhenti Sigurði um sumarið áður cn 



') Mcð blýanti er skrifað neðari við þetta: »Hjer þarf að gjöra 
gréin fyrir að búníng þenna má brúka sem clansbúníng, seni 
brúðarbúriíng og cf vill seni fermíngarbúníng , en enganvegin 
scm kirkjubúníní'' eða hátíðaþúníng að Öðrn leyti*. 

*) Hann tahli það mikið lán fyrir búnínginn aö gullsmiðor vSigurðm' 
Vigíússon var í Rcykjavík, cr hafði bæöi menntun og haglcik 
til að smíða silfur vandað og smekklegt; til bans vísaði Sig- 
urður tnálari jafnan, er eitthvað það skykli smíða, er vandað 
átti að vera. 



hann dó; 10 kr. frá jnugíiú Sigríði Sigfússdótfcur á Skriðu- 
klaustri og 36 frá dætrum Sigurðar prófasts Gunnars- 
sonar á Hallormsstað, er mjer voru scndar eptir að Sigurður 
var dáinn. Aður en Sigurður dó, var Jiann byrjaður á að 
búa uppdrætti . sína undir prentun og var hann búinn að 
teikna uppdrættina Nr. 4—14, 17 - 27, 29-31 og 37— 39 
að mestu eða öllu leyti. Tileinkunin var cinnig eptir liann. 

£á er eg í septemberrnánuði 1874 frjetti lát Sigurðar, 
heyrði eg jaí'ní'ramt, að ýmsir óviðkomandi menn væru 
farnir að róta í uppdráttum hans og öðru, er cptir liann 
lá, og að búast mætti við að það mundi bæði týnast, tvístr- 
ast og skemmast; en þarcð mjer var áliugamál að koma í 
vcg fyrir slíkt, þá fjokk eg heimild frá móður Sigurðar, scm 
enn er á lííi, tíl þcss að íá alla uppdrætti lians í mínaT 
hendur. Eg hafði áður undir umsjón Sigurðar tciknað í bók 
handa sjálfri mjer íiesta ii])pdrætti lians og saumað marga 
þcirra cptir fyrirsögn lians; fyrir því þótti mjcr tvísýnt, að 
kostur mundi vera á öðrum, er færari væri til að búa upp- 
dræfcti hans UQdir prentun, á þann hátt sem Jiann hafði 
sjálfur tilætlazt. I^ótt cg því vissi að mjer væri á hinn 
bóginn margra muna vant, að gjöra útgáfuna svo úr garði, 
sem ákjósanlegt væri, þá rjcðist eg þó í að bjóða frændum 
Sigurðar að búa uppdrættina undir prentun, eí' þcir vildu 
kosta prentunina, og skyldu þeir þá hafa til styrktar sam- 
skotafje það, er áður var nefnt, eða að öðrum kosti lcyíá 
mjer sjálfri að láta prenta uppdrættina; ef eg sæi veg til 
þcss; en svörin urðu ógreið af þeirra hondi , því þeir viku 
málinu undir bróður Sigurðar, Pjetur prest Guðmundsson í 
Grímsey, en brjefaviðskipti við hahn voru alleríið; leið svo 
þangað til sumarið 1876, að síra Pjetur kom hingað; hann 
hafði fullan hug á því , að láta það, cr cptir bróður hans lá, 
verða bæöi minníngu hans til sóma og öðrum að gagni ; 
þótti honum einnig, hvað útgáfu uppdráttanna snerti, að 
frændum hans væri skyldast að ciga á hættu kostnaðinn 

viö liana; fyrir þyí tókst hann á hendur moö sarnskotunum 
að kosta útgáfuna og hefir hann síðan bcöið kaupstjóra 
Tryggva Gunnarsson að sjá um prentunina í Kaupmanna- 
höfn; en til að gjöra kostnaðinn Ijctlari, var svo ráð fyrir 
gjört að gefa uppdrættina út í tveimur eða þrémur heptum, 
svo að andvirðið gœti jafjióðum oröiðstyrkur við framhaldiö. 
fannig koma eigi út að þessu sinni, nema hinir svonefndu 
grísku og býzönzku uppdrættir áskautfötin; allir uppdrættir 
með íslenzkum rósum, sem og uppdrættir á silfur, sessur 
o. fl. verða að bíða að sinni. 

Svo var til ætlazt, að uppdrættir ])essir yrðu svo 
preutaðir vcturinn 1876 — 77, en pegar til kom var prent- 
unarkostnaðurinn eigi alllitlum mun meiri, eri ráð hafði 
verið fyrir gjörfc, svo að enn eigi varö af prentuninni að 
sinni. Var þá farið á leit að íií styrk til hennar af opin- 
beru fje, og 17. sept. þ. á. veitti landshöfðínginn yfir Is- 
landi af fje því, sem ætlað cr til veiklegia og vísindalegra 
framfara hjer á landi, 200 kr. til að gefa út uppdrætti 
þessa, af þeim ástæðum , að hinn sjerstaki þjóðbúníngur 
hjer á landi sjc bæði kostnaðarminni en hinn útlendi bún- 
íngur og nauðsynlegur, þar sem fólki víðast hvar hjer á 
landi sje ómögulegt að fylgja þeim breytíngum, er útlendi 
kvennbúníngurinn tekur, og að þar aö auki hinn innlendi 
búníngur hafi talsverö menntandi áhrif vegna þeirra hannyröa, 
sem honum eru samfara. 

Um leið og eg því hjermeð legg uppdrætti þessa fyrir 
almenníngssjónir verð eg að biðja alla góða menn að afsaka 
það, sem áfátt er við útgáfu þeirra og líta á erfiðleika þá, 
sem jafnan eru við að gefa út annara verk, scm cigi eru til 
fullgjörö af þeirra hendi. Hinsvcgar vænti eg þó, að upp- 
drættir þessir muni vcrða til að útbrciða enn meir hinn 
fagra þjóðbúníng vorn og halda honum í rjettu horfi; ber 
eg engan kvíðboga fyrir því, að hann muni þurfa að rýma 
sæti fyrir hinum útleAdu mánaðabúningum , þvf hann er 

oigi að eins þjóðlegur dýrgripur, fagur og tilkomumikill , er 
í tilbreytíngum sínum getur sýnt bæði hagleik og smekk 
þeirra, er bera hann, en hann er einnig hentugri fyrir oss 
en búníngar frá suðlægum löndum og þess utan er hann, 
þegar alls er gætt, kostnaðarminni. Faldbúníngurinn getur 
varað mann fram af manni og hverjum er í sjálfs vald sett, 
hvort hann leggur mikinn eða lítinn kostnað í hann; hann 
er hinn sami hvort sem hann er úr útlendu klæði eða inn- 
lendu vaðmáli, hvort sem hann cr hlaðinn gulli og silfri 
eða lagður einföldum snúrum. 

Stcinncsi 12. dag nóvcmbcnnán. 1877. 

Guörún Gísladóttir. 



I 




Faldafestir. 



(Kveðinn 1859). 



1. Ár var akla það, 
er aldnir jöklar 
háan fald skautuðu 
himinlí ni, 
hciðríkum var það 
himingeislum 
stafað, en umgirt 
stjörnubaugum 

og leiptrandi norður- 
Ijósum sveipt. 

2. Ár var alda það, 

er af úrgum höddum 
reisti sig faldur 
Kánardætra, 
er harðúðgar 
heim þær buðu 
víkingum á sinn 
vota beð. 

3. Ár var alda það, 
er víkínga 
skeiðar háum 
skautuðu földum, 
þá hvítfaldin 
himinglæfa 



strengja mar 
steypa vildi. 

4. Ár var alda það, 
er víkíngar 
hríngserki báru 
hamri þæfða 

og j árnfaldnir 
freka veittu 
morginbráð, 
þá Mundilfara 
dóttir upp reis 
af úrgum beð. 

5. Ár var alda það, 
er valkyrjur 
himneskur blær 
um himin iiutti, 
hjálmi faldnar 
í hildarskrúði, 

þar böðmáni óð 

í ísarnskímu 

og gráir geirar 

úr greiptri mund 

hrælogandi 

að hjörtum renndu. 



lö 



6. Fjölda vetra 
fyr íslaiul var 
fundið af mönnum 
var faldur til; 
hann cr eldri 
öllum sögnum, 

er tunga vor 
til getur fært. 

7. Ár var alda það, 
er yfir grúfði 
línfaídúr mjúkum 
meyja höddúm; 
tignarskraut þáð 

af tindum ofan 
til einkonnis gafst 
Islands dætrum. 



hamingja, trygð 
og hjartaþrek, 
frjálslegt viðmót 
og fegurð hrein. 



8. (pví) Eykonan fríða, 

vor aldna móðir, 
hlaut af Alföður 
sinn himinfald 
helga fyrirmynd 
hcnnar dætra, 
er aldregi þær 
eiga að gleyma, 
unz alda-rof 
of lsland dynja. 

9. Setti' hún fald á höfuð 
sinni dúttur, 

skörungskapur hvað lionum 
skyldi fylgja, 



10. Bauð hún henni sjer 
í búníng fylgja 

og eptir sjer 
alveg breyta, 
en aldn sið 
útlendra taka, 
meðan sær 
sig um girti, 

11. Moðan fanrihyítúr 
faldur af tindi 
heiðivanur 

hátt sjer lyptir 
og grænt gras 
grundir hylur 
og silfuriitar ár 
til sjáfar leita. 

12. fetta boð hennar 
sem þrumuljós íiaug 
og sig rótfesti 
í svannabrjóstum, 
má þoss sjá vott 
um aldir allar, 
því þótt útlent ryk 
á hafi fallið, 
hefir hún jafnan 
hrist ]>nð af sjer. 

13. Að eiði unnum 

við állar landvættir, 
hjclug fjöll 
og háa jökla, 
unnir ljósar, 
elfur sólfáðar, 
fallanda foss, 
og fjólubrekku 
hún sinn þjóðfvæga 
heiðursfald tók. 

Faldurinn. 

14. Skín því enn á hennar 
skararfjalli 
faldurinn aldni 

sem fönn á tindi, 
er gnæfir hátt úpp af 
hæstu fjöllum 
og fífilglituðum 
fjallahlíðum. 

15. Jafnan hefir hún 
höfuðband gullið 
lagt sjer um enni, 
áþekt að líta, 
sem þá norðurljós 
Ijóma yfir 
himinfölduðum 
fjallatindum. 

16. Ber hún títt 
af brendu silfri 



stjörnubaug 
um brúnahimin, 
lciptrar ein stjárná 
stærst í miðju 
ljómandi geislum, 
sem leiðarstjarnan 
blikar héest 

í liiminrjáfri 
yfir íslands 
enni miðju. 

17. Síðan leggur liún 
sjcr of höfuð 
híalín þunnt, 

er hennar myrkrar 
ásjónu hvíta, 
haddinn prúða, 
höfuðskart búið 
og hálsinn Ijósa. 

18. Breiðir það sig 
um bak og herðar, 
hrynjandi í ferðum 
harla smáum, 

en megnar þó ei 
hið minnsta að deyfa 
hauksnör augu 
nje höfuðband gullið. 

19. 1 3 ví framar birtist 
fegurð þeirra, 
er þunn lín-hula 
húm dregur yfir 

2 

framgjarna grama, 
er fegurð [ircyta 
viö haukfrán augu 
og höfuðband gu]lið. 

20. Er sem alstirnd 
yfir gvúfi 

haustnótt snætyptum 
himinfjöllum, 
megnar hún að eins 
fyr mannlcgu auga 
fagra ásjónu 
Islands að deyfa. 

21. Kn aptur á móti 
fyr íta sjónir 
framleiðir hún 

í fegurð allri 
norðurljósin, 
sem logandi klæði 
kulvindur blási 
um hvolf himins. 

22. Blika sjest vagn 

í boga fjölstirndum, 
formanns leiðtogi 
og fögur blástjarna, 
er gegnum hún sendir 
geisla blíða, 
sem blá meyjar 
brúnastjarna 
bliki hýrt gegnum 
brúðarlín. 



Treyjan eða upp- 
hluturinn. 

23. Hennar hvelfda brjóst 
hylur dökkur 

kyrtils upphlutur 
kríngdur haglega, 
utan um herðar 
og alt að belti 
hrínga sig þræðir 
af hreinu silfri, 

24. Er sameinast glæstum 
silfurblöðum 

áþekt í svip 

á að líta, 

sem ár fram líði 

af fjöllum ofan 

og hríngi sig millum 

heiðavatna, 

25. Kður scm elfur 
undan líði 
lieiðvönum jöklum 
kríng hálsa og fell 
of »dali döggótta 
og dökkar hlíöar « 
sólheiða daga 

til sjávar niður., 

26. Hefjast þær og breikka 
sem hindrun mæta, 

en aptur mjókka 
er ekkert tálmar, 

af því þær verða 
þýðlega að lagast 
eptir landsins 
yfirborði. 

Beltið eða lindinn. 

27. Um hana liggur 
lindi af silfri 
lagður haglega 

með laufkvikum enda, 
er blaktir til 
á báða vegu, 
glitrandi sproti 
gullvöndum kastar, 
svo augu deprast 
áhorfenda, 

28. Líkt og öldukvikt 
cyjabclti 

leikur við Islands 
öldnu strcndur 
í svalri hafgolu 
á sumri miðju, 
er sólgáruð hrönn 
að sandi rennir 
gulltyptu löðri 
geisla kviku. 

Fötin eða niður- 
hluturinn. 

29. Hennar föt 

í föllum hrynja 



dökkgræn sem laukur 
úr grasi vaxinn, 
þau sameinast 
með þjettum fcrðum 
upphlutinn við, 
sem iðja grænt 
grösugt sljettlendi 
með geirum þjettura 
sameinast dökkum 
dalahlíðum. 

30. En allra neðst 
eru þau skreytt 
gullfjöliuðum 
greinum laufdökkum 
eða liljum 
litarprúðum, 

er kyrtilinn 
umliverfis veíjast 
og blika fraiö úr 
bylgjum klæða 
cptir hreiflng, 
sem á þau kcmst. 

31. Sem döggiituð 
á dagsmorgni 
sólu mót 

af sunnanblæ hrcifð 
blá og gul valla- 
blóm á sumrum 
glitri um íslands 
grundir og tún. 

Möttullinn. 

32. Möttul hefir hún 
of herðar lagðan 
dökkan að lit 

og dreglum búinn, 
gullroðnum dálki 
gegnum stunginn 
eður með tyglum 
ítursnúnum 
bundinn sainan 
á brjósti miðju. 

33. En falduriníi yfir 
alhvftur vofir, 
sem hvítir jöklar 
af heiðmyrkri þoku 
himinlín sín 

í heiði viðra, 
svo aldrei blakna 
að aldarofi. 

34. Hrynja möttulsferðir 
af herðum niður 
íturvöxnum 

ofan um knje, 
hylja þær skart 
á hennar brjósti, 
ef hún sveipar 
sig í möttli. 

35. Er það sem myrk 
árla morguns 



dragist þokuský 
of dalahlíðar, 

cn rofni þegar 
fyr röðulgeislum, 

og sölskins blettir 
í brekkum skíni. 

36. Kn ef möttullinn 
aptur af herðum 
fellur brjósti frá, 
bægt til hliðar 
með lausum tygli, 
þá leiptrar gullvarið 
brjóst mót auga 

af engu luilið. 

37. Sem dögguslungnar 
dalahlíðar 

með íiillandi ám 
og fííilgeirum 
glitri sunnu 
geislum móti, 
er morgunblær 
myrkva þoku 
hefir fyrir skömmu 
hrakið á brautu, 

38. Er áður sólarroð 
sást á tindum 
foldu fyr 
frerum varði 

og útnyrðíngs 
anda köldum, 

er hríuii blæs 
á háa tinda, 
er þeygi skýlir 
[)okuinöttull. 

39. Með skykkju sitíhi 
skýli veitir 
konan sjer 

og sínu bárhi, 
er á hennar svásum 
sefur armi 
undir mjúku 
möttulsskauti. 

Aukaskraut og lausa- 
skraut. 

1. Gullhlaðið á ermunum 
(hlaðbúnar stúkur). 

40. Forfeður orir 
í árdaga 
ísarnstúkur 

að örmum læstu; 
það var harðhontrar 
hetju einkenni, 
hæfilegt skraut 
í sköglarveðrum. 

41. Orar meyjar 

að mjúkum armi 
gullhlaði læsa 
gyltum hnöppum, 
er fannhvítri hönð 
hæfir þeirrar, 



er til harðræða 
eigi er sköpuð, 

42. Heldur til yndis 
og ástarblíðu 
fagurra iðna 

og íþrótta; 
hvíta hönd 
hagleík gædda, 
er fagurt vinnur, 
skal fagurt piýða. 

2. Menið. 

43. Men hefir bún 
að hálsi spont 

með gullnum krossi, 
er kristna irú merkir; 
en hangi kínga 
á hennar moni, 
er það ástar 
einkunn fögur, 

44. pví að markað sjost 
mitt á kíngu, 

það er ann hún 

öllu fromur, 

að fögrum sið 
fornra ættmæðra, 
er þær tíðkuðu 
á olztu tímum. 



45. Gullmen ofið 

af glæstum hríngum 



22 



1*1 J J XI *1 

or lioiJagt trygðaband 


að J. H. b. 


truar og ástar; 


ci var á syjgju. 


fjötrar það að licnnar 




fögru brjosti 


4. 14 íi ii rl 1 í n fi n 


líkíng alJs þess, 


49. Jirugðið sjest 


cr ann hun mest. 


undir belti liennar 




i / j • /* í •• * 

hvitn af horvi 


j v k 1 :i r n i r 


nandlinu goðn, 


46. Við bcltið má lita 


i • • i • /' 

hreinm sem dnt 


lyklakippu 


i / j /ii* 

dulnastreng pryddn 


saman við styl 


1 • J •• H / * 

og hjartaröð smarn 


í sylgju nanga; 


á hverri rönd, 


það er aldin 


með gömlum Ijei^ptsgaum 


eiukiinn husfreyju, 


gagnsaumuöum, 


i / p t ' 

er hun af disum 


i / • •• 

er hann smagjor 


*V /\ J / 1 

ao ertoum tok. 


sem ormavetur. 


47. HoiIIamark gesta, 


50. Dutan samtongd 


er hressing þurfa 


• *f i • />i /j i • j • 

við dnfhvita litinn 


iarmoðir mjog 


i • j i* j 

og hjartamynair a 


af terðum longum ; 


hennar nm 


lita þcir glaðir 


í • i/i / j 

hreina táknar ást 


1 f 1 T • / 

er linbundna sjá 


og hugariar saklaust 


konu með lykla 


og henni bcndíng 


og lcenna husireyju. 


holla getur: 




að sakleysisins 


48. Með glöðu bragði 


• • n T J j 

sje jafn vandgætt 


lum gestum fagnar, 


og hreins lins, 


H 1 * 1*111 

með hrynjandi lyklum 


að hvergi nekkist. 


á hvitum lmda, 




allt oins og Freyja 


51. Dúfan hvít skartar 


forðum bar 


á drifthvítu líni, 


að einu því 


cn ólirein á saurgu 


undanskildu, 


illa skartar; 

hvíít skartar hjarta 
á hvftu líni 
sem hroint hjarta 
í hreinu brjósti. 

52. Einsog dúfan 

er elskust að hi;einu, 
eins hænist ástin bezt 
að því hreina 
og þar unir sjer 
alla stund, 
en við óþrifnað 
aldrei þrífst. 

53. Aldrei sainkvoykjast 
saurgir málmar, 

að ei óðum þeh' 
aptur svíki, 
eins er um manna 
óhrein hjörtu, 
erat þeim ráð 
í ástum að trúa. 



54. Eitisog svanabrjóst 

ætíð speglast 
hrein í krystals- 
hroinu vatni, 
eins mun saklaus ást 
ávalt speglast 
alhrein í ungum 
elskenda brjóstum. 



Nú er Falda- 
festj r kveðinn 
Sigurðar svefnlopti í; 
munut bjúgir Mdar 
of bitum dansa, 
þótt hann gumar gali. 

Illur veri hann 
óþjóðar konum, 
en þeim mun þarfari 
þjóðskörungum. 
»Njóti sá er nam, 
hoill sá er kvað, 
heilir þeirs hlýddu«. 



24 



Um uppdrættina. 

Til að hafa not að uppdrátíunum er bozt að liafá pappír, 
cr sjá má í gi'gnum, t. d. þunnan prentpappír, löggja hánn 
á uppdráttinn og draga svo eptir honum með blýanti (rit- 
blýi); blýantsoddimi má eigi væta, því þá verður strykið 
loðnara; að pikka uppdræfcf.i, svo sem áður hefir verið venja, 
má alls eigi, því eigi verður þá hjá því komizt, að þeir 
aflagist, auk þess sem uppdráttablöðin skemmast 1 . 

Uppdrættirnir erú ýmist til þess að baldýra eptir 
þeim eða skattera, cða til að klippast úí, leggjast 
með borðum, snúrum, stímum , eða til að saumast með 
steypilykkju eða perlum eða með bl óm s tu rsaum. 

1. Við uppdnetti þá', scm ætlaðir eru til að baldýra, 
ér bezt að þræða teiknaða pappírinn vandlega á borðann og 
sauma porgamcntsrósirnar ofaná, leggja því næst snúrurnar 
og rífa svo pappírinn undan ; þegar snúrurnar eru lagðar, 
verður einkum vandlega að fara eptir uppdrættinum, svo að 
rósirnár verði öigi stirðar. Til þess að pergamcntsrósirnar 
verði rjott Idiptár; skal teikna þær á pcrgamentið cptir 
uppdrættinum og er hségast að gjöra ]>að á gluggarúðu. 
Til þess að sýna, hvernig liggja skal í uppdráttunum, eru 
smá stryk, þar seiíí nauðsyn þykir til og mönnum eigi 
ætlandi að geta ritað það af sjálfum sjer; þetta á einkum 
heima um óútsprungin blóm. Af uppdráttunum getur hver, 
sem kann að baldýra, sjeð, hvar pallíéttur og kantilíur eiga 
að vera. 



') Kí' uppdráttur sá, Beiö notast skal, or stórgjörður og eigi ríður 
á neinni sjerlegri nákvæmni, þá má teikna eptir honum, með 
|)ví að nota »calqyérpappír« ; aðférð þessi er mikið fljótleg og 
cinfökl, on húri verður eigi no'tuð, þar sern mn smágjÖrvan eða 
míkvæman uppdrátt er aö ræða, bæöi af því, aö strykin verða of 
feit og þareð hætt er við, að pappírinn liti frá sjér. 

2- þegar uppdráttur er skatteraður, má hafa tvær 
aðferðir til að setja hann á klæðið; önnur er sú að pikka 
uppdíáttinn með nokkuð gröfrí nál, leggja hann rjett á 
klæðið í rammanum og brirsta svo yfir hann niðurskafna 
krít; kemur uppdrátturiim þá út á klæðinu og má þá festa 
hann með því, að draga í krít og rjóma; þessa aðferð má 
hafa við stórgerða uppdrætti, en við smágjörva uppdrætti 
verður að hafa hina aðferðina, sem er í því fólgin, að þræða 
teiknaða pappírinn vandlega á klæðið, sauma svo uppdráttinn 
með þjettum hvítum sporum og rífa síðan pappírinn undan; 
hvítu sporin sýna þá uppdráttinn l . Mismunur er á því, 
hve þvort menn láta þræðina Hggja í skatteríngunni ; betur 
fer yíirhöfuð að tala að láta þá eigi liggja mjög þvert, en 
þtí má aldrei vera svo langt í sporinu, að húsi undir þræð- 
ina; annars fer það nokkuð eptir því sem á stendur, hvað 
bezt fer í þessu efni; en þar sem Hggja skal alveg þvert í 
uppclráttunum, er það sýnt á þeim með smáum strykura. 
Varast skal að haf'a sporin svo gisin að grisji milli þráð- 
anna, cn hcldur eigi riiGga þáu vera svo þjctt, að þræðirnir 
liggi hvef ofan á öðrum. A þeirn uppdráttum, scm mega 
vcra marglitir, eru skuggarnir sýndir með sináum strykum; 
á blöðunum liggja stryk þcssi við miðæðina, en á leggjunum 
þar sem þcir ganga á bak við citthvað. Til þess að híta 
skuggana koma fiam í blómum, án þess að þeir vcrði of 
skarpir, má liafa tvær nálar méð dckkri lit í annari og 
sauma sitt sporið með hverri nál, því sjahlnast mun hjer á 
landi vera völ á svo nákvæmum litum, sem annars væri 



') í NjaYðvíkurkirkjn fyrir sun«an hctl cg sjcð altarisklœði , se\\\ 
er skatteraö uieö márglitu silki á hvítt silki og- íná sjá, að upp- 
clrátturinn hefir veriö dreginn meö blýant á silkiö. þetta hcíir 
líklega vcriö gjört meö |)ví, að lcggja uppdráttinn á klæöið og 
fara eptir honum meö höröum stýl ; hefur þá mátt sjá f'ariö á 
silkinu og þá verið hrogt aö draga í þaö meö blýanti. 

þörf á« Að hafa skuggana rjetta cr mjög áríðandi. Af 
uppdráttunum má sjá, hvar grindur (net) og fræhnútar eiga 

vera. , , : . HfjíSm 

3. fegar uppdrættír eru kliptir út, sem venjulega 
er í flöjel, skal rífa flöjelið niður í ræmur rúmlega eins 
brciðar og uppdrátturinn, þræða það á klæðið, leggja síðan 
uppdráttinn ofan á það, strá í gegnum hann með krít 
einsog við skatteríngu og klippa svo eptir krítarpúnktunum; 
cn það má eigi hafa langt fyrir sjer í einu, því þá er hætt 
við að krítin drciiist; síðan er ilöjelið saumað niður og svo 
lagðar snúrur yíir brúnirnar; snúrur eru einnig lagðar til 
að sýna æðarnar í blöðunum. 

4. í>egar uppdrættir eru lagðir, þá má-hafa sömu 
aðferðir til þess að þeir komi út á klæðinu, einsog getið var 
um skatteríngu, nema á skauttreyjuborðum er bezt að þræða 
uppdráttinn á og lcggja svo eptir honum; ákyrtla, sem eru 
hvítir og gagnsæir, má draga uppdráttinn á efnið sjálft. 

5. þegar uppdrættir eru saumaðir mcð s t e y p i 1 y k k j u, 
eru sömu aðferðir hafðar sem þá, er þeir cru lagðir. 

6. fegar uppdrættir cru saumaðir úr tómum perlum, 
þá verða þær að saumast í tvist einsog krosssaumur, en gæta 
verður þess að sauma hverja röð þvert yfir og byrja jafnan 
sama megin; en þegar menn vilja sauma með perlum í 
flöjcl, þá verður að þræða tvist á það, svo að menn hali 
sporin í því til að fara eptir; þegar búið er að sauma perl- 
urnar fastar, þá er tvistið dregið úr. 

7. ]?egar uppdrættir eru saumaðir með blómstur- 
saum, þá er pappírinn mcð teikníngunni vandlega þræddur 
niður á klæðið ; síðan er saumað eitt spor með blómstursaum 
eptir öllum línum í uppdrættinum ; því næst er pappírinn 
riíinn burtu og síðan er uppdrátturinn, sem þá cr kominn 
út á klæðinu, fyltur upp. Blómstursaumur er eigi saum- 
aður nema með ýmislegum litum og verður þá einkum að 

gæta þess, að Htaskiptin sjeu rjott og fari vel; í því tilliti 
þarf nákvæmlega að gæta að skuggunum í uppdráttunum. 

Föt þau, sem oinkennileg eru fyrir faldbúnínginn, eru : 
faldurinn með blæjunni, skauttroyjan , samfellan, kyrtillinn 
og möttullinn. 

1. Faldurinn cr hið elzta og einkennilegasta við 
búnínginn og það sem hann heíir nafn sitt af; því verður 
að vanda hann scm mest bæði að efninu, sem í hann or 
liaft, og að löguninni, og kosta kapps um að láta hann 
jafnan líta vel út og siija vel á höfðinu. Faldblæjan er til 
þess að bregða nokkurskonar húmi yfir faldinn, en hún má 
aldrei bera hann ofurliða og verður því að vera úr som 
þynnstu efni og má eigi ná lengra en niður á herðarnar; 
(brúðarbla\jur einar, sem hafðar eru úr afai|mnnu efni, 
mega þó vera skósíðar); blæjuna skal sníða ávala að neðan 
og sömuleiðis að ofan, en þó minna; draga má rósir íblæj- 
una í kríng, en þó fer eigi vel á að þær sjeu miklar ; blæj- 
urnar ættu helzt að vera hvítar, cn þó fer eigi illa á, að 
þær sjeu svartar, ef þær eru mjög smágjörvar. Faldhnútur- 
inn (slaufan) á að vera sem minnstur, því að hann á eigi 
að tákna annað en að koffurbandið væri hnýtt saman; í 
þeim koffrum, sem saumuð eru á bandi, má bandið alls eigi 
vera breiðara en stjörnurnar. Gott er að hafa fullgjörðan 
fald innan í trafinu, svo að það megi taka af, þegar það er 
þvegið. fegar faldurinn er rjett búinn til eptir faldsniðinu, 
þá má eigi brjóta inn af trafinu að framan, þegar skautað 
or, einsog mörgum hættir við. Betra er að brúka faldeir í 
faldinn heldur en faldpappa, því að hann aíiagast síður; 
hann má ekki vera þyngri en 8 kvint. Á hliðunum á fald- 
pappanum, þegar hann er hafður, er varpaður sterkur 
látúnsvír, svo að liann geti betur lialdið beygíngu þoirri, 
sem á hann er sett. 

2. Skauttreyjan fer bezt að sje svört og á hún að 
vera sniðin einsog peisa með heilu baki og olbogaermum 

með klauf að framan, sem er höfð lengri, ef ermahnappar 
eru hafðir; hún er raeð leggingum á baki, yfir saumnum á 
öxlinni og um hanclveginn ; báðum megin við þær leggíngar er 
haflj smágjört laufaknipl eða snúrur í þcss stað; hálsmálið 
og barmurinn mynclast af borðunum með uppdrættinum á; 
framantil á ermunum er borði með sama uppdrætti einsog 
á barminum og má taka þann uppdrátt neðan af treyju- 
uppdrættinum ; skal þá upphaf uppdráttarins vera utan- 
handar en innanhandar fer bezt að uppdrát.lurinn endi líkt 
og treyjuborðinn efst aptan á hálsinum. 

3. Samfellan er venjulega höfð dökk, en það fcr 
einnig vel, að hún sje með öðrum lit, en þá verður upp- 
drátturinn á hcnni ætíð að vera dökkur, ef hann á að fara 
veL Bezt er að haíá fellíngarnar heldur smáar og jafnan 
allt í kríng. Samfellurnar eru venjulega 5 álnir á vídd og 
optir því cru rósauppdrættirnir gjörðir. Bryddíngarnar eru 
cinatt hafðar með sama lit scm uppdrátturinn og mega þa^r 
öigi vera breiðari cn lVa þumlungur. pcgar hafðir eru 
u])pdrættir mcð stryki neðan við, fer bczt á því að frá 
strykinu niður að bryddíngunni sjc eigi breiðara cn frá strykinu 
upp að uppdrættinum. þess verður að gæta að uppdrátt- 
urinn sje alsíaðar látinn vera jafnlangt frá bnininni á 
klæðinu, svo að endarnir komi rjett saman , þar sem þcir 
mætast. ^i -, •» 

4. Kyrtillinn á bczt við að sje hvítúr að lit og úr 
þunnu efni; framaná erminni, kríngum höfuðsmáttina og 
ncðan á kyrtlinum skal vera uppdiáttur og cinnig skal 
lcggíng vera yfir ermasaumnum og saumnum kríngum hand- 
veginn; bezt fcr á að hafa sama uppdrátt að neðan scm 
við höfuðsmáttina og af sömu stærð og má gjöra hann 
optir því, sem beint er í höfuðsmáttaruppdráttunum 1 . 

') pað er eðlilegast, áð kyrtillinn -je allur heill, en eigi Bundur- 
laus í mittinn, cnda fer hann ]>«á og bezt. Til þess þarí' hann 
að vera sneidtlur uþp í hliðunnm. 

Uppdrætiirnir sýna jafnframt sniðið á erminni að fraraan 
og á höfuðsvnáttinni, cn þciv ná ekki yfiv meiva en helmíng 
af erminni og fjórðung af höfuðsmáttinni; á erminni liggur 
strykið fram við faldinn, en á höfuðsmáttinni liggur það 
yfir saumnum, þar sem bryddíngin (linníngin) er saumuð 
við bolinn. Jpegar sami uppdráttur er hafður neðan á kyrt- 
ilinn, þá skal strykið vera fyrir neðan á faldsaumnum, jafn- 
langt frá og á höfuðsmáttinni. 

5. Möttullinn er yfirhöfn, sem á bæði við peisubún- 
ínginn og faldbúnínginn; allt í kríng á honum er ýmist 
höfð bryddíng úr skinni, ílosi eða »astrachan«, ellegar legg- 
íngar eða útkliptur uppdráttur. Við peisuföt er möttullinn 
festur saman upp við hálsinn, svo að hann skýli sem bezt, 
og er þá einnig höttur hafður yfiv höfðinu. Við skautföt 
er möttullinn hnýttur saman á brjdstinu rjett fyrir neðan 
hálsmálið á treyjunni, og þá er möttullinn eigi hafður síðari 
en svo, að uppdrátturinn á samfellunni sjáist. Sjeu möttul- 
skildir hafðir, þá eru þeir festir rjett út af böndunum fyrir 
utan uppdváttinn eða bvyddínguna. A uppdváttunum sjest 
að cins hornið niður við, en uppdráitinn allt í kríng má 
svo búa til eptir því sem beint er út frá horninu; til að 
festa uppdráttinn á möttulsklæðið , verður að teikna upp- 
dráttinn allt í kríng á pappír; þræða hann niður og sauma 
hann svo með hvítum sporum. 

Við faldbúnínginn er sjálfsagt að hafa jafnan koffur og 
belti; á hvítum faldinum fara koffrin bezt, þegar þau eru 
gyllt; það á bezt við að beltin sjeu einsog koffrið úr málmi, 
en þó má einnig hafa þau saumuð og er þá eigi annað úr 
málmi en spennurnar eða sylgjan og sprotalaufið, ef sproti 
er hafður, scm þykir vera fallegra og er eldra. Enn fremur 
má við skautbúnínginn hafa hevðafestav og hálsmen með 
krossi, kíngu eða úri, en oyrnahríngar munu síður eiga við 
hann. Á skauttreyjunni má hafa ermahnappa, við kyrtilinn 
armhrínga og brjóstnálar, og á möttlinum skildi. 

Auk þess að sjá um að fötin fari vel og að vanda sem 
mest allan útsaum á þeim og gæta þess , að uppdrættirnir 
sjeu sem rjettastir, þá er áríðandi að velja þá liti, sem vel 
eiga saman ; um þetta er erfitt að gefa almennar reglur, því 
sitt á við hvað, en hver sem hefir nokkra almenna menntun 
og tilfinníngu fyrir því, sem vel fer á, mun með eptirtekt 
og aðgæzlu geta komizt hjá að setja saman þá liti, er illa 
eiga við. A 

Snið. Nr. 1—5. 

Nr. 1 sýnir hina rjettu beygíngu, sem á að vera á 
faldinum. 

Nr. 2, (sem gengur að nokkru leyti yfir nr. 1) er snið af 
hliðum faldsins; bezt er að búa sjer til eptir uppdrættinum 
pappasnið til að sníða eptir, en þegar sniðið er, verður af ljerept- 
inu að ætla fyrir faldinum að neðan og saumnum. ]?ar 
sem stafurinn x er, skal byrja að setja miðstykkið í; þar 
fyrir neðan eru hliðarnar saumaðar saman. 

Nr. 3 er snið af miðstykkinu í faldinum, og verður þó 
að ætla umfram fyrir saumunum. |>að sýnir sömuleiðis 
lögunina á faldpappanum , sem brúkaður er, þegar ekki er 
hafður faldcir. 

Nr. 4 er uppdráttur af faldoirnum. Kúpan er mest 
neðst við a, en for minnkandi allt að b; þar fyrir framan 
cr faldcirinn ílatur. 

Nr. 5 sýnir hvcrnig leggja skal bakið á skauttreyjunni. 
Við x er miðjan á bakinu, og uppdrátturinn sýnir, hve langt 
skal vcra milli leggínganna. Kniplið, sem sýnt er neðst, eða 
snúrur, sem hafa má í þess stað, á alstaðar að vera utan- 
með leggíngunum. Leggíngin á öxlinni, er liggur yfir 
saumnum, sjest háli' á uppdrættinum , og þari' hún oigi að 
ná nema til z, því þar fyrir ofan kemur hálsborðinn. 

Grískir uppdrættir. 
Nr. 6—24. 

Uppdncttir þcssir cru forngrískir að uppruna, en sumir 
þeirra þd cf til vill frá austurlöndum ; flestit þeirra hafa 
verið haí'ðir hjer á fyrri öldum og íinnast þeir bæði á ýms- 
um forngripum og í gömlum íslenzkum handritum; með 
þeim, sem hríngaðir eru, táknuðu Grikkir sjávarbylgjur eða 
holskeíiur. 

Uppdrættir á kyrtla. Nr. 6 — 10. 

Uppdrætti þessa skal annaðhvort sauma moð steypi- 
lykkju eða leggja með snúrum eða stímum eða ef til vill 
með mjög mjóum borðum. Á öllum uppdráttunum sýnir 
m mitt brjóst'ið (bakið), en u öxlina; o sýnir olbogabótina 
á erminni, en p olbogann. Á tveimur uppdráttunum eru 
sýndar brjóstnálar. 

Uppdrættir á belti. Nr. 11—14. 

Eptir uppdráttum þessum má leggja belti með snúrum 
(stíinum), eða sauma þau með glerperlum. Beltin eru öll 
með sprotum og sýnir x hvar sprotavnir byrja; einnig má 
gjöra belti með sömu gjörð, sem er á sprotunum, að því 
einu undanskildu, að þá verður að sleppa augunum, sem 
ætluð eru fyrir þornið í sylgjunni; beltisuppdrættirnir verða 
þannig alls 8. Til aðgæzlu fyrir þá sem ætla að sauma 
beltin með perlum, skal þess getið, að bezt fer á að hafa 
perlurnar svo smágjörvar, að 14 perlur fari í breiddina á 
uppdrættinum nr. 14, en 18 perlur í breiddina á hinum ; 
þá má hafa 2 perlur í strykinu og 2 á milli strykanna þar 
sem skemmst er. 

Uppdrætttir á skauttreyj ur. Nr. 15-16. 

þeir eru til þcss að leggja með snúrum (stímuin) eða 
sauma þá með steypilykkju; einnig mætti reyna að sauma 
þá með perlum í ilöjel. I>cir eru báðir í tvcnnu lagi og 
ætlaðir til að setjast saman, 1 við 1 og m við m. Annars- 
vcgar við uppdráttinn (framaná) éfii tvö stryk og tilheyrir 
innra strykið • uppdrættinum, cn ytra strykið, cinsog cinnig 
eina strykið hinumegin, er sniðið á borðunum. 

Uppdrættir á samfellur. Nr. 17 — 21. 

Uppdrætti þessa má leggja mcð borðum, snúrum eða 
knipluðum stímum eða sauma þá með steypilykkju. A 
uppdráttunum nr. 17, 18 og 21 er dökkt dregið í til þess 
að sýna borðana, ogaf því má sjá, livað á hinum uppdrátt- 
unum táknar þá. Á uppdráttunum nr. 17 og nr. 21 er 
sýnt stryk ncðst, en það gildir fyrir alla uppdrættina. Tii 
þess að uppdrættirnir nái hrínginn í kríng á samfellunni, 
verða þeir að endurtakast hvað eptir annað n við n og o 
við o. Við uppdráttinn nr, 21 er það athugavert, að hann 
er sjer í lagi gjörður til að klippast út úr flöjeli og klippist 
þá hvað úr öðru, svo að ekkert ónýtist. 

Uppdrættir á möttla. Nr. 22— -24. 

Við uppdrætti þessa iná hafa sörau aðfcrð som við 
uppdrætti á samfollur; uppdrátturinn nr. 22 vorður eigi 
lagður ínoð borðum, en það má klippa hann út úr ílöjeli. 

Býsanzkir uppdrættir. 
Nr. 25—39. 

Uppdrættir þessir eru gjörðir í þeim stýl , er almennur 
var á fyrri hluta miðaldanna; þeir breiddust mest út frá 
Constantinopel (Miklagarði, Bysantium), og hafa nafn sitt 
af því; þeir voru almennt notaðir hjer á landi á 12., 13. 
og 14. öld, svo scm bæði útskurðir, útsaumur og handrit 
frá þeim tímum sýna. 

Skauttr eyj u-uppdrættir. Nr. 25 — 28. 

Uppdrættir þessii eru allir til þess að baldýrast eptir 
þeim. þeir eru allir í tvennu lagi og ciga að setjast saman 
1 við l og m við ra. Strykin utan með sýna sniðin á borð- 
unum. Uppdrátturinn nr. 28 er tokinn af hinum svo- 
nefndu »gröfum konunganna« í Gyðingalandi. 

Samfellu-uppdrættir. Nr. 29 — 36. 

Uppdrættirnir nr. 29 — 32 eru til þess að klippast út 
eða skatterast einlitir; en nr. 33- 36 eru tii þess að loggj- 
ast með snúrum og stímum eða saumast með steypilyktju; 
uppdrættirnir cndurtakast n við n og o við o. Nr. 32 er 
svo langur, að liann kemst ekki fyrir nema á tveimur 
blöðum; fyrri parturinn er nr. 32 a, en síðari parturinn 
nr. 32 b; partarnir eiga að setjast saman f við f og g við g. 
Uppdrættina nr. 33 — 36 má hafa neðan á kyrtla. Upp- 
drátturinn nr. 32 er tekinn af hinum áðurnefndu »gröfum 
konunganna<«. 

Möttuls-uppdrættir. Nr. 37—39. 

þeir eru ætlaðir til þess að klippast út cða skatterast 
einlitir. 

